മുഴുവന് സമയവും അദ്ദേഹത്തിന്റെ ചിന്ത സിനിമയായിരുന്നു എന്നിട്ടും മമ്മൂക്കയെ ഞങ്ങള് പറ്റിച്ചു, മമ്മൂട്ടിയെ പറ്റിച്ച കഥയുമായി മുകേഷ് മുകേഷ് കഥകള് കേള്ക്കാന് എന്നും ആരാധകര്ക്ക് താല്പ്പര്യവും അതിലേറെ കൗതുകവുമാണ്. തന്റെ ജീവിതത്തിലെ ചെറുതും വലുതുമായ സംഭവങ്ങള് നര്മ്മം കലര്ത്തി രസകരമായി അവതരിപ്പിക്കാന് മുകേഷിനും താല്പ്പര്യമുള്ള കാര്യമാണ്. മുകേഷ് കഥകള് ജീവിതത്തിലെ നേരും നര്മ്മവും എന്ന പുസ്തകം ഏറെ ജനപ്രീതി നേടാന് കാരണവും മുകേഷിന്റെ ഈ കഥപറച്ചില് പാടവം കൊണ്ടാണ്. ഇപ്പോഴിതാ, തന്റെ യൂട്യൂബ് ചാനലിലൂടെ കൂടുതല് മുകേഷ് കഥകളുമായി എത്തുകയാണ് താരം. നടന് മമ്മൂട്ടിയുമൊത്തുള്ള രസകരമായൊരുസംഭവം പങ്കുവച്ചിരിക്കുകയാണ് മുകേഷ് ഇപ്പോള്. സൈന്യം സിനിമയുടെ ഷൂട്ടിനിടെ ഉണ്ടായ സംഭവമാണ് മുകേഷ് പറയുന്നത്. ഇന്ത്യയുടെ പല പട്ടാളക്യാമ്ബുകളിലുമായാണ് ചിത്രം ഷൂട്ട് ചെയ്തത്. സിനിമാ ലൊക്കേഷനില് മമ്മൂക്ക വെറുതെ ഇരിക്കുമ്ബോഴും പകുതി മനസ്സേ അവിടെ കാണൂ, ബാക്കി പകുതി അടുത്ത സീന് എങ്ങനെ നന്നാക്കാം എന്ന ആലോചനയിലാവും. ഞങ്ങളൊരു പട്ടാളക്യാമ്ബില് ഷൂട്ട് ചെയ്യുകയാണ്. അവിടെ മലയാളിയായൊരു ഓഫീസര് ഉണ്ടായിരുന്നു, വലിയ മമ്മൂട്ടി ഫാനാണ്. ഷൂട്ടിംഗിന് മമ്മൂട്ടി വന്ന സന്തോഷത്തിലായിരുന്നു ആള്. കക്ഷി ഞങ്ങളുടെ കാര്യമൊക്കെ നോക്കാന് ഒരു ജൂനിയര് ഓഫീസറെ ഏല്പ്പിച്ചു, ഇവര്ക്ക് എന്തു വേണമെങ്കിലും ചെയ്ത് കൊടുക്കണം, ഒരു ബുദ്ധിമുട്ടും ഉണ്ടാവരുത് എന്ന് ചട്ടം കെട്ടി. അതിനിടയില് സെറ്റിലെ കമാന്ഡര് പയ്യന്മാര് വന്നു എന്നോട് പറഞ്ഞു, ചേട്ടാ ഇവിടെ ഇവരുടെ കാന്റീനില് പല സാധനങ്ങളും പാതി വിലയ്ക്ക് കിട്ടും. പ്രത്യേകിച്ച് ഡ്രിങ്ക്സ് ഒക്കെ. ചേട്ടന് ആ ജൂനിയര് ഓഫീസറോട് ഒന്നു ചോദിക്കാവോ? വൈകിട്ട് ഒരു പിറന്നാള് ആഘോഷമുണ്ടായിരുന്നു, അതിനു വേണ്ടിയായിരുന്നു അവരുടെ റിക്വസ്റ്റ്. ഒടുവില് ഞാന് അവര്ക്കു വേണ്ടി ജൂനിയര് ഓഫീസറോട് സംസാരിച്ചു, അതിനെന്താ ഞാന് സംഘടിപ്പിച്ചു തരാം എന്നു ജൂനിയര് ഓഫീസര് പറഞ്ഞു. നല്ല ക്വാളിറ്റിയുള്ള ഒരു കിടിലന് ബ്രാന്ഡ് തന്നെ സംഘടിപ്പിച്ചു തന്നു. അങ്ങനെ ഞങ്ങളുടെ പിറന്നാള് ആഘോഷം ഗംഭീരമായി നടന്നു. സംഭവം ഇഷ്ടപ്പെട്ട പയ്യന്മാര് ഒരു കുപ്പി കൂടെ സംഘടിപ്പാക്കാവോ എന്നായി. ഒടുവില് ഞാന് വീണ്ടും ജൂനിയര് ഓഫീസറെ സമീപിച്ചു. വളരെ അപൂര്വ്വമായി നിര്ബന്ധിച്ചാല് മാത്രം മദ്യം കഴിക്കുന്ന? ആളാണ് മമ്മൂക്ക, ഇന്നലെ സന്ദര്ഭവശാല് മമ്മൂക്ക ഒന്നു ടേസ്റ്റ് ചെയ്തു നോക്കിയപ്പോള് സംഭവം ആള്ക്ക് ഇഷ്ടമായി, സംഭവം കൊള്ളാലോ എന്നു പറഞ്ഞു, ഞാനയാളോടൊരു കള്ളം പറഞ്ഞു. അയാള് ഫ്ലാറ്റ്. പിന്നെ ഷൂട്ടിംഗ് കഴിയുന്നതുവരെ, ഇടയ്ക്കിടയ്ക്ക് ആ പേരില് അയാള് കുപ്പി സംഘടിപ്പിച്ചു തരും. ഇതൊന്നും മമ്മൂക്ക? അറിയുന്നുണ്ടായിരുന്നില്ല. ഒരു ദിവസം ഞാനും മമ്മൂക്കയും സംസാരിച്ചു കൊണ്ടിരിക്കുമ്ബോള് ആ ജൂനിയര് ഓഫീസര് വീണ്ടും വന്നു.കുറച്ച് സാധനങ്ങള് പുതുതായി വന്നിട്ടുണ്ട്.കാറിനകത്ത് കയറ്റി വയ്ക്കട്ടെ, എന്നു പറഞ്ഞു. എന്താണ് സംഭവം എന്ന് മമ്മൂക്ക ചോദിച്ചു. അത് പുള്ളി ആത്മാര്ത്ഥത കൂടിയിട്ടാണ്. ഇവിടെ കാന്റീനില് ജ്യൂസ് അടിക്കാന് പറ്റിയ നല്ല മിക്സികള് കുറഞ്ഞ വിലയ്ക്ക് കിട്ടുമെന്നു പറഞ്ഞു. മമ്മൂക്കയ്ക്ക് രണ്ടു മിക്സി കൊടുത്തുവിടട്ടെ എന്ന് എന്നോട് ചോദിച്ചു. ഏയ് അതൊന്നും വേണ്ട, മമ്മൂട്ടിയുടെ വീട്ടില് 200 എണ്ണമുണ്ട് എന്ന് പറഞ്ഞ് ഞാനൊഴിവാക്കിയതാ. നീയെന്തിനാ 200 മിക്സിയൊക്കെ എന്റെ വീട്ടിലുണ്ടെന്ന് പറയാന് പോയതെന്ന് പറഞ്ഞ് മമ്മൂക്ക എന്നോട് ചൂടായി. അങ്ങനെ പറഞ്ഞത് കൊണ്ട് നന്നായി, അല്ലെങ്കില് തന്നു വിട്ടേനെ. എന്തായാലും ഞാനെനിക്കായി ഒരു മിക്സി കൂടി വാങ്ങും കെട്ടോ. നീ വാങ്ങൂ, നന്നായി ജ്യൂസ് ഒക്കെ കുടിച്ച് ഒന്ന് ഗ്ലാമറാവൂ, എന്ന് മമ്മൂക്ക ഉപദേശിച്ചു വിട്ടു. അങ്ങനെ അന്നും തലനാരിഴയ്ക്ക് രക്ഷപ്പെട്ടു. ഈ കഥ കേള്ക്കുമ്ബോഴാവും ഒരു തുള്ളി പോലും കഴിക്കാത്ത, മുഴുവന് സമയവും സിനിമയെ കുറിച്ച് ചിന്തിക്കുന്ന അദ്ദേഹത്തിന്റെ പേരില് ഞങ്ങള് ധാരാളം കുപ്പികള് വാങ്ങി കഴിച്ച കഥ ഇപ്പോഴിത് കേള്ക്കുമ്ബോഴായിരിക്കും മമ്മൂക്കയ്ക്ക് മനസ്സിലാവുക. മമ്മൂക്ക, മാപ്പ്.